%+avvik+mellom+paralleller

Prosent avvik mellom paralleller er et mål på presisjon og brukes ved beregning av kalibrator, kontroll og prøveresultat.

Ved vurdering av kalibratorens paralleller kan kalibratoren aksepteres dersom % avvik mellom parallellene er mindre enn oppgitt presisjonskrav for analysen. Hvis avviket mellom kalibratorens paralleller er større enn presisjonskravet, kan ikke kalibratoren brukes i beregning av prøveresultatene og analysen må forkastes.
 * Vurdering av resultat på analyser**

Dersom kalibratoren er akseptert kan kontrollen vurderes. Hvis % avvik mellom parallellene på kontrollen er mindre enn oppgitt presisjonskrav for analysen, kan kontrollens konsentrasjon beregnes. Har kontrollens paralleller et større % avvik enn oppgitt presisjonskrav for analysen, må konsentrasjon beregnes ut ifra hvert enkelt måleresultat og vurderes hver for seg mot grenseverdiene for kontrollen. Er ikke kontrollverdiene innenfor akseptabelt område må analyserekken forkastes.

Hvis kalibrator og kontroll er akseptabel kan prøvens måleresultat vurderes. Da beregnes % avvik mellom parallellene på prøven, og sammenlignes med oppgitt presisjonskrav for analysen. Er % avvik mellom parallellene under oppgitt presisjonskrav kan konsentrasjonen av prøven beregnes. Dersom % avvik mellom parallellene er høyere enn oppgitt presisjonskrav må analyseresultatet forkastes.


 * Beregningsformel for % avvik mellom paralleller:**

X2 er parallellenes høyeste mål og X1 er parallellenes laveste mål.

Referanser: Kompendium: Medisinsk laboratorieteknologi 1, Martha Berge, 2014, Høgskolen i Sør-Trøndelag, avdeling for teknologi; side 70-71.